HMPRO รูด 3% เจอ Sell on fact หลังประกาศงบฯ Q1/61 โตตามคาด
HMPRO รูด 3% เจอ Sell on fact หลังประกาศงบฯ Q1/61 โตตามคาด ล่าสุด ณ เวลา 10.33 น. อยู่ที่ระดับ 14.90 บาท ลดลง 0.50 บาท หรือ 3.25% สูงสุดที่ระดับ 15.40 บาท ต่ำสุดที่ระดับ 14.80 บาท ด้วยมูลค่าการซื้อขาย 231.45  ล้านบาท
24 เม.ย. 2561

ผู้สื่อข่าวรายงานว่า ราคาหุ้น บริษัท โฮม โปรดักส์ เซ็นเตอร์ จำกัด (มหาชน) HMPRO ณ เวลา 10.33 น. อยู่ที่ระดับ 14.90 บาท ลดลง 0.50 บาท หรือ 3.25% สูงสุดที่ระดับ 15.40 บาท ต่ำสุดที่ระดับ 14.80 บาท ด้วยมูลค่าการซื้อขาย 231.45  ล้านบาท

โดยราคาหุ้น HMPRO ปรับตัวลดลงในวันนี้หลังจากประกาศผลการดำเนินงานไตรมาส 1/61 ในช่วงเช้าของวันนี้ ซึ่งมีกำไรสุทธิ 1.25 พันล้านบาท ปรับตัวขึ้น 19% จากช่วงเดียวกันเมื่อปีก่อนมีกำไรสุทธิ 1.04 พันล้านบาท
ทั้งนี้ การที่ราคาหุ้นปรับตัวลดลงคาดว่าเกิดจากการขายเพื่อทำกำไรหลังจากรับรู้ผลประกอบการที่ออกมาเติบโตตามคาด โดยก่อนหน้านี้นักลงทุนเข้าซื้อหุ้นหวังเก็งกำไรก่อนประกาศผลประกอบการ ส่งผลให้ราคาหุ้น HMPRO ปรับตัวขึ้นมาอย่างต่อเนื่อง และเมื่อมีการประกาศตัวเลขออกมาจึงขายเพื่อทำกำไร